PATVIRTINTA

Joniškio mokyklos – daugiafunkcio centro

direktoriaus 2019-09-02

įsakymu Nr. V- 125

**MOLĖTŲ RAJONO JONIŠKIO MOKYKLOS –DAUGIAFUNKCIO CENTRO**

**BENDROJO LAVINIMO UGDYMO PLANAS**

2019 – 2020 m. m.

**I. SKYRIUS**

**BENDROSIOS NUOSTATOS**

1. Joniškio mokyklos - daugiafunkcio centro (toliau - MDC) ugdymo planas reglamentuoja ikimokyklinės - priešmokyklinės grupės, pradinio, pagrindinio ugdymo programų ir su šiomis programomis susijusių neformaliojo vaikų švietimo programų įgyvendinimą.

2. Mokyklos ugdymo turinys įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Lietuvos Respublikos švietimo ir mokslo ministro 2019 m. balandžio 15 d. Nr. V-413, V-417 patvirtintais 2019-2020 ir 2020-2021 mokslo metų pradinio, pagrindinio ir vidurinio ugdymo programų bendraisiais ugdymo planais, Ikimokyklinio ugdymo programų kriterijų aprašu, patvirtintu Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 (Lietuvos Respublikos švietimo ir mokslo ministro 2011 m. birželio 7 d. įsakymo Nr. V- 1009, 2017 m. balandžio 24 d. Nr. V-268 redakcija), Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 (Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674, 2018 m. vasario 5 d. Nr. V-100 redakcija), Priešmokyklinio ugdymo bendrąja programa, patvirtinta Lietuvos Respublikos Švietimo ir mokslo ministro 2014 m. rugsėjo 2 d. Nr. V-779, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), bei MDC tarybos, mokytojų tarybos, metodinės tarybos nutarimais, įsivertinimo duomenimis, mokinių, jų tėvų (globėjų) bei mokytojų siūlymais, ir kitais švietimo įstaigų veiklą reglamentuojančiais teisės aktais.

3. Bendrojo ugdymo plano tikslas – apibrėžti bendruosius ugdymo programų vykdymo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

4. Bendrojo ugdymo plano uždaviniai:

4.1. pateikti ugdymo gaires mokyklos ugdymo turiniui kurti ir jo įgyvendinimą užtikrinančiam mokyklos ugdymo planui parengti;

4.2. užtikrinti ikimokyklinio ir priešmokyklinio ugdymo įgyvendinimą, minimalų privalomą pamokų skaičių, skirtą pradinio ir pagrindinio ugdymo programoms įgyvendinti.

5. Bendrajame ugdymo plane vartojamos sąvokos:

5.1. **Dalyko modulis** – apibrėžta, savarankiška ir kryptinga ugdymo programos dalis.

5.2. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

5.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

5.4. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.

5.5. **Pamoka** – pagrindinė nustatytos trukmės nepertraukiamo mokymosi organizavimo forma.

5.6. **Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

5.7. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias;

5.8. Kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

6. Mokykloje įgyvendinamoms ugdymo programoms vykdyti rengiamas Mokyklos ugdymo planas vieniems mokslo metams.

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

7. 2019–2020 mokslo metais MDC sukomplektuoti 6 klasių komplektai.

|  |  |  |  |
| --- | --- | --- | --- |
| Klasės (grupės) | Ikimokyklinė-Priešmokyklinė grupė | 1-4 | 5-8, 10 |
| Komplektų skaičius | 1 | 2 | 3 |

8. Ugdymo proceso organizavimo trukmė

8.1. 2019-2020 mokslo metais:

|  |  |  |  |
| --- | --- | --- | --- |
| Klasės | Ikimokyklinė, priešmokyklinė grupė | 1 -4 klasės | 5-8, 10 klasės |
| Ugdymo proceso pradžia | 2019 m. rugsėjo 02 d. | | |
| Ugdymo proceso pabaiga | 2020 m. birželio 09 d. | | 2020 m. birželio 23 d. |
| Pusmečių trukmė | I-asis 2019-09 02 – 2020-02-01  II-asis 2020-02-01 –2020- 06-09 | | I-asis 2019-09-02– 2020—02-01  II-asis 2020-02-01 – 2020- 06-23 |
| Rudens atostogos | 2019 m. spalio 28 d.- spalio 31 d. | | |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. | | |
| Žiemos atostogos | 2020 m. vasario 17- 21 d. | | |
| Pavasario ( Velykų )  atostogos | 2020 m. balandžio 14 d. –balandžio 17 d. | | |
| Vasaros atostogos | 2020 m. birželio 10 d. – 2020 m. rugpjūčio 31 d. | | 2020 m. birželio 25 d. – 2020 m. rugpjūčio 31 d. |
| Ugdymo proceso trukmė  savaitėmis | 175 ugdymo dienos (35 sav.) | | 185 ugdymo dienos (37 sav. ) |
| Š v e n t i n ė s d i e nos (nesutampančios su savaitgaliais) | 2019 m. lapkričio 1 d. (Visų Šventųjų diena)  2019 m. gruodžio 24, 25, 26 d. (Kūčių diena, Šventų Kalėdų dienos)  2020 m. sausio 1 d. (Naujųjų metų diena)  2020 m. kovo 11 d. (Lietuvos nepriklausomybės atkūrimo diena)  2020 m. balandžio 13 d. (krikščionių Velykų diena)  2020 m. gegužės 1 d. (Tarptautinė darbo diena)  2020 m. birželio 24 d. (Rasos ir Joninių diena) | | |

8.2. 1-10 klasių mokinių mokymosi dienų skaičius nurodytas 1 priede.

8.3. Ugdymo procesas pagal pradinio ir pagrindinio ugdymo programas, suderinus su mokyklos taryba (2019 – 08 – 28 d. Nr. 2 ), skirstomas pusmečiais.

9. MDC dirba penkias dienas per savaitę.

10. Pamokos pradedamos 8.00 val.

11. Pamokos trukmė 1 klasėje gali būti ne ilgesnė kaip 35 min., kitose klasėse – 45 min. Jeigu ugdymo procesas yra organizuojamas kitokia mokymosi forma (projekto, didaktinio žaidimo, kūrybinio darbo ar kt.), nepertraukiamas mokymosi laikas gali būti koreguojamas, tačiau nepertraukiamo mokymosi trukmė neturi būti ilgesnė kaip 90 min.

11.1. Pamokų laikas:

|  |  |
| --- | --- |
| 1 pamoka | 8.00 – 8.45 |
| 2 pamoka | 8.55 – 9.40 |
| 3 pamoka | 9.50 – 10.35 |
| 4 pamoka | 11.05 – 11.50 |
| 5 pamoka | 12.00 – 12.45 |
| 6 pamoka | 12.55 – 13.40 |
| 7 pamoka | 13.50 – 14.35 |

12. Pagrindinė ugdymo organizavimo forma – pamoka, bet ugdymo procesas mokykloje-dc gali būti organizuojamas ne tik pamokų, bet ir kitomis formomis arba kitose, ne mokyklos-dc patalpose, apie tai iš anksto suderinus su administracija.

13. Oro temperatūrai esant 20 laipsnių šalčio ar žemesnei į mokyklą gali nevykti 5 klasių mokiniai, esant 25 laipsnių šalčio ar žemesnei temperatūrai – ir kitų klasių mokiniai. Oro temperatūrai esant 30 laipsnių ar aukštesnei ir mokyklai negalint užtikrinti ugdymo proceso organizavimo vėsesnėse mokyklos aplinkose į mokyklą gali nevykti 5-10 klasių mokiniai Atvykusiems į mokyklą mokiniams ugdymas organizuojamas mokyklos pasirinkta forma. Mokiniams, neatvykusiems į mokyklą, mokymuisi reikalinga informacija skelbiama mokyklos interneto svetainėje ir (arba) elektroniniame dienyne. Šios dienos įskaičiuojamos į ugdymo dienų skaičių.

Oro temperatūrai esant 30 laipsnių ar aukštesnei ugdymo procesas lauke neorganizuojamas 5-10 klasių mokiniams. Mokyklos vadovo sprendimu ugdymo procesas gali būti koreguojamas, t.y. trumpinamos pamokos, organizuojamos kitose aplinkose, priimami ir kiti ugdymo proceso organizavimo sprendimai.

Mokymosi patalpose oro temperatūra turi atitikti Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), nustatytus mikroklimato reikalavimus.“

14. MDC vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo.

15. Per dieną 1 klasėje negali būti daugiau kaip 5 pamokos, 2–4 klasėse – 6 pamokos,   
5–10 klasėse – 7 pamokos.

16. MDC, atsiradus mokyklos ugdymo plane nenumatytiems atvejams, galės koreguoti ugdymo procesą ir turinį priklausomai nuo MDC lėšų, pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**ANTRASIS SKIRSNIS**

**MOKYKLOS UGDYMO PLANAS. RENGIMAS IR ĮGYVENDINIMAS**

17**.** Joniškio MDC 2019-2020 mokslo metų ugdymo planą parengė ugdymo plano rengimo darbo grupė, patvirtinta 2019 m. gegužės mėn. 06 d. direktoriaus įsakymu Nr. V- 50. Į MDC ugdymo plano rengimą, grindžiamą demokratiškumo, subsidiarumo, prieinamumo, bendradarbiavimo principais, įtraukiami mokytojai, mokiniai ir mokinių tėvai (globėjai).

18. MDC 2018-2019 mokslo metų ugdymo plano projektas parengtas ir aptartas 2019 m. birželio mėn. 07 d. mokytojų tarybos posėdyje (protokolo Nr.PT-03).

19. Mokytojams susitarus 2019 m. birželio 07 d. mokytojų tarybos posėdyje (protokolas Nr. PT-03), ugdymo turinys planuojamas remiantis švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo rezultatais ir mokyklos veiklos įsivertinimo duomenimis ir išorinio vertinimo duomenimis.

19.1. ugdymo turinys MDC planuojamas vienerių metų laikotarpiui. Ugdymo plane nurodytam mokymosi savaičių skaičiui ir remiantis Ugdymo plane nurodytu dalyko programai skiriamų valandų (pamokų) skaičiumi, atsižvelgiant į mokyklos bendruomenės poreikius bei turimas lėšas;

19.2. ugdymo turinys planuojamas pagal metodinių grupių nusistatytas formas, rengiant ilgalaikį teminį planą. Privalomųjų dalykų ilgalaikiai planai (2 priedas) iki rugsėjo 1 d. aptariami ikimokyklinio – priešmokyklinio ir pradinio ugdymo mokytojų metodinėje grupėje, dalykų (5-10 klasių) - mokytojų metodinėje grupėje, suderinami su metodinės tarybos pirmininku. Privalomųjų dalykų ilgalaikiai planai - pas dalyko mokytoją;

19.3. įgyvendinant pradinio ugdymo programą, pradinių klasių mokytojos sudaro ilgalaikius planus. Pradinių klasių mokytojos naudojasi mokytojų knygose pateiktais planais ir pritaiko klasei;

19.4. mokytojai dėstomų dalykų ilgalaikius planus detalizuoja, t. y. rengia trumpalaikius (detaliuosius arba/ir dienos) planus pagal susitartą formą (3 priedas) bei pačių pasirinktus laikotarpius (pvz. skyriui, temai, pamokų ciklui, savaitei, mėnesiui). Kitas grafas mokytojas pasirenka pats pagal savo poreikį, dalyko specifiką. Dieninius pamokos planus pagal pačių pasirinktą formą privalo rengti mokytojai, turintys 1- 4 metų pedagoginės praktikos;

19.5. pamoką mokytojai planuoja individualiai, pačių pasirinkta forma, konkretina ugdymo turinį, numato pamokos uždavinius;

19.6. neformaliojo ugdymo (4 priedas), klasių vadovų planai (5 priedas), dalykų modulių programos, aptariami ikimokyklinio – priešmokyklinio ir pradinio ugdymo mokytojų metodinėje grupėje, dalykų (5-10 klasių) - mokytojų metodinėje grupėje, suderinami su metodinės tarybos pirmininku ir teikiami tvirtinti direktoriui. Neformaliojo ugdymo, dalykų modulių programos, klasių vadovų planai - pas dalyko mokytoją;

19.7. bendrojo ugdymo programas (pritaikant būdus ir metodus), pritaikytas ir individualizuotas ugdymo programas (6,7,8 priedai) dalykų mokytojai rengia vienam pusmečiui, suderina MDC Vaiko gerovės komisijoje ir teikia tvirtinti direktoriui iki rugsėjo 6 d. ;

19.8. į MDC atvykus specialiųjų poreikių mokiniams jau prasidėjus mokslo metams, specialiųjų poreikių mokinių sąrašas ir programos tikslinamos iki rugsėjo 20 d.;

19.9. teminiai planai ar programos per mokslo metus gali būti koreguojami ir tikslinami;

19.10. ilgalaikiai ir trumpalaikiai planai ir programos rašomi kompiuteriu. Dieniniai planai rašomi kompiuteriu arba ranka į mokytojų užrašus;

19.11. ugdymo proceso metu, MDC, atsiradus pasikeitimams Bendruose ugdymo planuose, gali koreguoti mokyklos ugdymo plano įgyvendinimą priklausomai nuo mokymo lėšų, išlaikydama minimalų pamokų skaičių dalykų programoms įgyvendinti ir minimalų privalomų pamokų skaičių mokiniui;

19.12. MDC ugdymo plano projektą mokyklos direktorius ar jo įgaliotas asmuo derina su MDC taryba ir su steigėju;

19.13. mokyklos ugdymo planą mokyklos direktorius patvirtina iki einamųjų metų rugsėjo 1 d.;

19.14. planų ir programų tvirtinimas ir derinimas:

|  |  |  |  |  |  |
| --- | --- | --- | --- | --- | --- |
| Programos, teminiai planai | Rengia | Aptaria | Suderina | Tvirtina | Norminis dokumentas, rekomendacijos, pagal kurias rengiama programa, teminis planas |
| Ikimokyklinio – priešmokyklinio ugdymo programos | Grupės mokytoja | Mokyklos pradinių klasių  mokytojų metodinė  grupė | suderina su metodinės  tarybos pirmininku | Direktorius | Bendroji priešmokyklinio ugdymo ir ugdymosi programa |
| Mokomųjų dalykų  teminiai planai | Dalykų mokytojai | Mokyklos dalykų  mokytojų metodinė  grupė | Mokytojai  suderina su metodinės  tarybos pirmininku | Direktorius | Bendrosios programos |
| Dalykų modulių  programos (ne mažiau  kaip 17 val.) | Mokytojas | Mokyklos dalykų  mokytojų  metodinė  grupė | Mokytojai  suderina su  metodinės  tarybos pirmininku | Direktorius | Bendrosios programos |
| Neformaliojo ugdymo  programos | Būrelio vadovas | Mokyklos dalykų  mokytojų  metodinė  grupė | Mokytojai  suderina su  metodinės  tarybos pirmininku | Direktorius | Mokyklos veiklos programa |
| Specialiųjų ugdymosi  poreikių programos | Dalyko mokytojas,  konsultuojant  mokyklos vaiko gerovės  komisijai, logopedei ir  rajono PPT | Vaiko gerovės komisija | Mokytojai  suderina su vaiko gerovės  komisijos pirmininku | Direktorius | Bendrosios programos ir Specialiojo ugdymo programos |

**TREČIASIS SKIRSNIS**

**MOKYKLOS UGDYMO TURINIO ĮGYVENDINIMO PLANAVIMAS**

20. MDC, planuodama mokyklos ugdymo turinio įgyvendinimą, sudaro sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje;

20.1. pagal susitarimą, priimtą 2019 m. birželio mėn.07d. mokytojų tarybos posėdyje (prot. Nr. PT-03) į ugdymo turinį integruojamos šios programos:

|  |  |  |  |  |
| --- | --- | --- | --- | --- |
| Klasė | Turinys | Patvirtinta Lietuvos Respublikos švietimo ir mokslo ministro. | Integracija | Vykdytojai |
| 0-1-10 | Bendrųjų kompetencijų ir gyvenimo įgūdžių ugdymo programa | 2008 m. rugpjūčio 26 d. įsakymo Nr. ISAK-2433 “Dėl Pradinio ir pagrindinio ugdymo bendrųjų programų patirtinimo“. | Į visų dalykų programų turinį ir klasės vadovo veikla | Dalykų mokytojai, klasės vadovas |
| 1-10 | Informacinio raštingumo ugdymas |  | Medijų ir informacinis raštingumas prisideda prie žodžio ir saviraiškos laisvės, demokratinių vertybių sklaidos. | Dalykų mokytojai, klasės vadovai |
| 1-10 | Verslumo ir finansinio raštingumo ugdymas |  | Dalykų programų turinys ir klasės vadovo veikla | Dalykų mokytojai, klasės vadovai |
| 0-1-10 | Alkoholio, tabako ir kitų psichiką veikiančių medžiagų vartojimo prevencijos programa | 2006 m. kovo 17 d. įsakymu Nr. ISAK-494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“. | Dalykų programų turinys ir klasės vadovo veikla | Dalykų mokytojai, klasės vadovai , visuomenės sveikatos ugdymo specialistas |
| 0-1-10 | Smurto prevencijos įgyvendinimo mokyklose rekomendacijos | 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. | Dalykų programų turinys ir klasės vadovo veikla | Dalykų, neformaliojo švietimo mokytojai, klasės vadovai |
| 1-2 | ,,Įveikiame kartu. | VšĮ „Vaiko labui“. | Neformalus ugdymas | Klasės vadovas , visuomenės sveikatos ugdymo specialistas |
| 3-4 | ,,Antras žingsnis“ | VšĮ „Paramos vaikams  centras“. | Neformalus ugdymas | Klasės vadovas , visuomenės sveikatos ugdymo specialistas |
| 5-10 | ,,Savu keliu“ | Specialiosios pedagogikos  ir psichologijos centras. | Klasės vadovo veikla | Klasės vadovas, visuomenės sveikatos ugdymo specialistas |
| 1-4 | Žmogaus saugos bendroji programa | 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“. | Dalykų programų turinys ir klasės vadovo veikla | Pradinių klasių mokytojai, visuomenės sveikatos ugdymo specialistas |
| 1-10 | Sveikatos ir lytiškumo ugdymo bei rengimo šeimai bendrosios programos | 2016 m. spalio 25 d. Nr. V-941  ,, Dėl sveikatos ir lytiškumo ugdymo bei rengimo šeimai bendrosios programos patvirtinimo“ | Dalykų programų turinys, klasės vadovo veikla, neformaliojo švietimo veiklos | Dalykų, neformaliojo švietimo mokytojai, klasės vadovai, visuomenės sveikatos ugdymo specialistas |
| 1-10 | Ugdymo karjerai programa | LR švietimo ir mokslo ministro 2014 m. sausio 15 d. įsakymu Nr. V- 72 „Dėl ugdymo karjerai programos patvirtinimo“. | Dalykų programų turinys ir klasės vadovo veikla | Dalykų mokytojai, klasės vadovai |
| 1-10 | Etninės kultūros ugdymas | 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos  patvirtinimo“. | Dalykų programų turinys ir klasės vadovo veikla | Dalykų mokytojai, klasės vadovas |
| 1-10 | Antikorupcinė programa | 2002 m. sausio 17 d. nutarimas Nr. IX-711 (Lietuvos Respublikos Seimo 2009 m. gegužės 14 d. nutarimo Nr. XI-259 redakcija. | Dalykų programų turinys (į pilietiškumo pagrindų pamokas 10 klasėje, ekonomikos ir verslumo pamokas 9 klasėje) ir klasės vadovo veikla | Dalykų mokytojai, klasės vadovas |
| 10 | Nacionalinio saugumo ir krašto gynybos programa | LR švietimo ir mokslo ministro 2017 m. lapkričio 28 d. įsakymu Nr. V-943  ,,Dėl nacionalinio saugumo ir krašto gynybos programos patvirtinimo“ |  |  |

21. Prevencinių programų integravimo būdai:

21.1. integruojamos pamokos tų dalykų, kurių ugdymo turinys susijęs ar priskiriamas tai pačiai temai nedidinant nustatyto dalykui skirtų pamokų skaičiaus ir į pažintines dienas, neformalųjį ugdymą, popamokinę veiklą (renginiai, projektai, akcijos), klasių veiklą (26 priedas);

21.2. dalykų mokytojai, vadovaudamiesi integruojamųjų programų nuorodomis, numato integruojamąsias temas savo dėstomų dalykų ilgalaikiuose planuose. Trumpalaikiuose ir dieniniuose pamokų planuose integruojamąsias temas konkretizuoja;

21.3. klasių vadovų veikloje integruojamųjų programų temos atsispindi klasių veiklos planuose;

22. MDC, atsižvelgdama į išorinio vertinimo ataskaitą, atlikusi 2018 -2019 PUPP ir NMPP įsivertinimą, nutarė, kad kiekvienas mokytojas mokslo metų eigoje praveda po 1 tarpdalykinę integruotą pamoką kiekvienoje klasėje ir ne mažiau kaip po vieną pamoką netradicinėse aplinkose (24, 25 priedai);

22.1. dalykų mokytojai integravimo būdus, metodus renkasi sutarimu, savarankiškai, kūrybiškai, atsižvelgdami į mokinių amžių, galimybes, poreikius, dalyko mokymosi logiką ir integruojamųjų programų pobūdį;

22.2. integruotoje pamokoje siekiama dalykų bendrosiose programose numatytų rezultatų. Integruotų pamokų apskaitai užtikrinti integruojamų dalykų pamokų turinį TAMO dienyne įrašo pamokas vedę mokytojai.

23. Informacinių technologijų panaudojimas dalykams mokyti:

23.1. 1-10 klasių mokiniams informacinės technologijos dėstomos pagal Švietimo ir mokslo ministerijos leidinyje „Informacinių komunikacinių technologijų taikymo ugdymo procese galimybės“ pateiktas rekomendacijas. 5-10 klasių mokiniams informacinės technologijos dėstomos pagal Pagrindinio ugdymo informacinių technologijų bendrųjų programų (Lietuvos Respublikos švietimo ir mokslo ministro 2005 m. liepos 14 d. įsak. Nr. ISAK-1432);

23.2. informacines technologijas integruoja pradinių klasių mokytojai ir mokytojai dalykininkai savo dalykų pamokose (ilgalaikiai, trumpalaikiai ir dieniniai planai).

24. Tarpdalykinę integraciją mokytojai nurodo dalykų ilgalaikiuose, trumpalaikiuose ir dieniniuose pamokų planuose.

25. Žmogaus saugos, prevencinė veikla, pilietinio ugdymo programos pradinio ugdymo programoje pagal temas integruojamos į lietuvių kalbos, pasaulio pažinimo, technologijų, muzikos bei kūno kultūros pamokas.

26. Veiklas klasių vadovai fiksuoja elektroniniame dienyne TAMO.

27. MDC sudarydama galimybes mokiniui kiekvieną dieną užsiimti fiziškai aktyvia veikla skiria vieną 20 min. fiziškai aktyvią pertrauką po 3 pamokų (30 min.), iš neformalaus vaikų švietimo skirtos 4 val. sportinei veiklai.

28. Mokykla, siekdama nuosekliai ugdyti mokinių kompetencijas, mokyklos ugdymo turinyje susieja formaliąsias ugdymo pamokas su neformaliosiomis praktinėmis veiklomis:

28.1. pažintinėmis ir kultūrinėmis veiklomis, sudarydama galimybes mokiniams lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, turi turėti kūrybines galimybes gilinti savo žinias, tobulinti pažintines kompetencijas ir ugdytis vertybines nuostatas;

28.2. skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose. Šios veiklos turi padėti mokiniams teorines pilietiškumo žinias įprasminti praktinėje ar projektinėje veikloje, bendradarbiaujant su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;

29. Ugdymo procese kultūrinei, meninei, pažintinei, kūrybinei, veiklai per mokslo metus skiriama 10 (dešimt) ugdymo proceso dienų. Šios veiklos organizuojamos mokyklos pasirinktu metu įvairiose mokymosi aplinkose ir įskaičiuojamos į mokymosi dienų skaičių. Konkrečios datos ir atsakingi asmenys gali keistis dėl iš anksto negalimų numatyti aplinkybių. Pažintinių dienų programos rengiamos pagal susitarimą, priimtą 2019 m. birželio 07 d. mokytojų tarybos posėdyje (prot. Nr. PT-3 ) (9 priedas).

30. Pagal pagrindinio ugdymo programą, socialinei-pilietinei veiklai skiriama 10 valandų (pamokų) per mokslo metus (10 priedas):

30.1. socialinė-pilietinė veikla fiksuojama TAMO dienyne;

30.2. mokiniai savo socialines-pilietines veiklas atlieka savarankiškai arba grupelėmis ir glaudžiai bendradarbiaujant su savivaldos institucijomis ir kt.

**KETVIRTASIS SKIRSNIS** **MOKYMOSI KRŪVIO REGULIAVIMAS**

31.Mokykla, įgyvendindama mokyklos ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 (Lietuvos Respublikos sveikatos apsaugos ministro 2017 m. kovo 13 d. įsakymo Nr. V-284 redakcija):

31.1. pamokų tvarkaraštis mokiniams sudaromas vadovaujantis MDC BUP 92 ir 100punktu.

32. Siekiant tausoti mokinio sveikatą, mokykloje atliekama nuosekli mokinių mokymosi krūvio stebėsena. Mokyklos direktorius ir dalykų mokytojai:

32.1. užtikrina, kad mokiniams per dieną nebūtų skiriamas daugiau kaip vienas kontrolinis darbas. Kontroliuoja kontrolinių darbų skyrimo grafikus elektroniniame dienyne.

32.2. apie kontrolinius darbus mokytojai elektroniniame dienyne ir žodžiu informuoja mokinius ne vėliau kaip prieš savaitę. Kontroliniai darbai neskiriami po ligos, po atostogų ar šventinių dienų.

32.3. kontrolinių užduočių atlikimo laiką klasėje (grupėje) dirbantys mokytojai derina tarpusavyje ( datas žymi TAMO dienyne);

33. Mokykla užtikrina, kad namų darbai:

33.1. atitiktų mokinio galias;

33.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

33.3. nebūtų užduodami atostogoms;

33.4. nebūtų skirti dėl įvairių priežasčių neįvykusių pamokų turiniui įgyvendinti;

33.5. mokykloje esant mokinių, kurie mokosi pagal pradinio ir pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sąlygas juos gali atlikti mokykloje arba bendruomenės bibliotekoje.

33.6. 3 – 4 kl. mokiniams skiriami namų darbai, kuriems atlikti reikia ne daugiau kaip 1 val., 5 – 6 klasių – 1,5 val., 7 – 8 klasių – 2 val., 9 – 10 klasių – 2,5 val. 1 – 2 klasių mokiniams namų darbai neskiriami (22 priedas);

33.7**.** metodinėje taryboje, metodinėse grupėse organizuojamas mokytojų bendradarbiavimas sprendžiant mokinių mokymosi krūvio optimizavimo klausimus (21 priedas).

34. Mokiniams, kurie mokosi pagal pagrindinio ugdymo programos pirmąją dalį, maksimalus privalomų pamokų skaičius skiriamas suderinus su mokinių tėvais (globėjais, rūpintojais).

35. Mokiniai, baigę menų mokyklas arba besimokantys dailės, choreografijos, muzikos menų mokyklose, nuo menų ir kūno kultūros privalomojo dalykosavaitinių pamokų tėvų prašymu gali būti atleidžiami. Atleidimas arba neatleidimas nuo dalyko pamokų tikslinamas iki rugsėjo 7 d.:

35.1. mokinys, atleistas nuo atitinkamų menų ar sporto srities dalykų pamokų, tuo metu gali užsiimti kita veikla arba mokytis individualiai. Mokykla užtikrina nuo pamokų atleistų mokinių saugumą ir užimtumą.

36. Mokiniui, kuris mokosi pagal pradinio ugdymo programą, ugdomoji veikla (derinant formaliojo ir neformaliojo švietimo programų turinį) per dieną trunka 6 valandas, pagal pagrindinio ugdymo programą, per dieną būna ne daugiau kaip 7 pamokos.

37. Kontrolinių ir kitų diagnostinių, apibendrinamųjų darbų vykdymo laiką ir dažnumą mokytojai numato savo ilgalaikiuose planuose ir detalizuojama trumpalaikiuose planuose atsižvelgdami į dalyko dėstymo logiką, mokinių gebėjimus bei poreikius.

38. Atsižvelgiant į mokytojų pasiūlymus ir ugdymo plano rekomendacijas sudarant tvarkaraštį įdedamos pagrečiui dvi to paties dalyko technologijų, lietuvių kalbos pamokos.

**PENKTASIS SKIRSNIS** **MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO IR PAGRINDINIO UGDYMO PROGRAMĄ**

39. MDC sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų. Už mokymosi pagalbos teikimo organizavimą atsakingas direktorius.

40. Mokinių pasiekimai stebimi ir analizuojami nuolat, dalykų mokytojai identifikavę kylančius mokymosi sunkumus, laiku suteikia mokymosi pagalbą, taikydami tinkamas mokymo(si) užduotis, metodikas ir kt. Situacijai nesikeičiant, apie tai informuoja klasių auklėtojus, mokinio tėvus (globėjus, rūpintojus) ir kartu tariasi dėl mokymosi pagalbos suteikimo.

41. Mokykla, keldama uždavinius pagerinti mokinių pasiekimus konkrečiose srityse, atsižvelgia į mokinių poreikius, tėvų lūkesčius, realų kontekstą, skatina mokinius išsikelti uždavinius ir padeda pasirinkti veiksmingas priemones išsikeltiems uždaviniams įgyvendinti (17 priedas).

42. Siekiant pagerinti mokinių pažangą ir pasiekimus, mokykloje ugdomas sąmoningas ir atsakingas požiūris į mokymąsi. Mokiniai (5-10 klasių) skatinami mokslo metų pradžioje išsikelti trumpalaikius ir ilgalaikius tikslus, pasibaigus pirmajam pusmečiui organizuojama Refleksijos diena, kurios metu kiekvienam mokiniui sudaromos sąlygos įsivertinti savo pasiekimus ir numatyti tolimesnės veiklos gaires. Skatinamas mokinių atkaklus ir nuoseklus mokymasis, metodiškas tikslų siekimas.

43. Mokymosi pagalba teikiama dalyko pamokoje, pritaikant tinkamas mokymo/si užduotis, metodus ir priemones; organizuojant pagalbą „mokinys – mokiniui“ – pamokų metu (gerai besimokančių mokinių pagalba mokymosi spragų turintiems mokiniams, savanoriškumo principu, 9 ir I0 klasių mokiniams užskaitant socialinės veiklos valandas).

44. Kartą per pusmetį mokinių mokymosi rezultatai aptariami mokytojų tarybos posėdžiuose, priimami nutarimai jų gerinimui. Ugdymo gerinimo klausimai analizuojami metodinių grupių posėdžiuose.

45. Klasių auklėtojai, dalykų mokytojai nuolat stebi, identifikuoja mokymosi problemas, ieško galimybių jų sprendimui.

46. Vaiko gerovės komisija kiekvieną mėnesį analizuoja nelankymo priežastis, kartu su mokiniais, tėvais, klasių auklėtojais jas sprendžia.

47. Skatinam sisteminė pagalba mokantis, organizuojant savanoriškumo pagrindais konsultacijas žemesnių gebėjimų arba mokymosi spragų turintiems mokiniams. Klasės auklėtojas ir dalyko mokytojas bendradarbiauja, nukreipdami mokinius į konsultacijas. Esant reikalui, į traukiami mokinio tėvai (globėjai, rūpintojai).

48. Po ligos grįžusiam mokiniui sudaromas laisvos formos mokymosi spragų šalinimo grafikas.

49. Pamokos, skirtos mokinio ugdymo poreikiams tenkinti, mokymosi pagalbai teikti, naudojamos:

49.1. 5 kl. matematikos dalykui mokyti.

50. Specialiųjų ugdymosi poreikių mokiniams švietimo pagalba teikiamapagal Molėtų rajono švietimo pagalbos tarnybos išvadas ir rekomendacijas, bei pagalbos teikimo tvarką (15 priedas).

**ŠEŠTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

51. Mokinių mokymosi pasiekimų ir pažangos vertinimas yra mokyklos ugdymo turinio dalis ir dera su keliamais ugdymo tikslais ir ugdymo proceso organizavimu. Vertinant mokinių pasiekimus ir pažangą vadovaujamasi Ugdymo programų aprašu, Pradinio ugdymo ir Pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą:

51.1.vertinant mokinių pažangą ir pasiekimus vadovaujamasi Joniškio mokyklos-DC mokinių pažangos ir pasiekimų vertinimo tvarkos Aprašu (18 priedas).

52. Planuodamas ugdymo procesą mokytojas planuoja ir vertinimą, jį sieja su mokymosi tikslais, atsižvelgdamas į mokinių mokymosi patirtį ir gebėjimus. 2019 m. birželio 07 d. mokytojų tarybos posėdyje (prot. Nr.PT-3) mokytojai susitarė dėl 1-10 klasių mokinių pasiekimų vertinimo:

52.1. 1-10 kl. mokinių pasiekimai įrašomi elektroniniame dienyne ,,TAMO“;

52.2. mokiniams, besimokantiems pagal pradinio ugdymo programą, pažanga ir pasiekimai pažymiais nevertinami. Pradinių klasių visų dalykų pagal Programos aprašą pasiekimų lygis „patenkinamas“, „pagrindinis“, „aukštesnysis“,. Mokiniui nepasiekus patenkinamo pasiekimų lygio, įrašoma „nepatenkinamas“; dorinio ugdymo „p.p.“, „n.p.“;

52.3. pasibaigus pusmečiui ir mokslo metams  pradinių klasių mokytojas organizuoja klasės tėvų susirinkimą ir aptaria  su tėvais  mokinių pasiekimus ir pažangą;

52.4. pasibaigus pusmečiui, mokslo metams klasių vadovai pateikia mokyklos administracijai „Mokinių mokymosi pažangumo ir pamokų lankomumo ataskaitas“;

52.5. pasibaigus mokslo metams visiems mokiniams pradinių klasių mokytojai surašo pusmečių ir metinius įvertinimus ir įrašo direktoriaus įsakymo tekstą apie 1-3 kl. mokinių kėlimą į aukštesnę klasę, 4 kl. mokinių programos baigimą, papildomų darbų skyrimą, ar palikimą kartoti programą, nurodo įsakymo datą ir numerį;

52.6. tėvai apie vaiko ugdymo(si) pažangą ir pasiekimus informuojami sistemingai, išsamiai, suprantamai, pabrėžiant vaiko ugdymo(si) pasiekimus, nusakant žinių spragas ir galimus nesėkmių įveikimo būdus;

52.7. mokinių, kurie mokosi pagal pagrindinio ugdymo programą, pažanga ir pasiekimai vertinami pagal Bendrosiose programose aprašytus pasiekimus. Mokinių žinios ir supratimas, žinių taikymo ir aukštesnieji mąstymo gebėjimai, įvertinami pažymiais (pagal 10 balų skalę);

52.8. vertindami mokinių pažangą ir pasiekimus ugdymo procese mokytojai remiasi mokomojo dalyko pasiekimų ir pažangos vertinimo kriterijais;

52.9. pasiekimų ir pažangos kriterijai aptariami dalykų metodinėje grupėje;

52.10. su pasiekimų ir pažangos vertinimo kriterijais mokiniai ir mokinių tėvai supažindinami mokslo metų pradžioje arba pradedant mokytis dalykus (27 priedas);

52.11. 2019 m. birželio 07 d. mokytojų tarybos posėdyje (prot. Nr.3) susitarta skirti 1 mėnesio adaptacinį laikotarpį 5-os klasės ir naujai atvykusiems mokiniams į bet kurią klasę iš kitos mokyklos. Adaptacinio laikotarpio (I mėnesio) metu mokinių pasiekimai pažymiais nevertinami, pirmąjį mėnesį pasiekimai netikrinami kontroliniais darbais. Norėdamas išsiaiškinti mokinių ugdymo(si) pasiekimus mokytojas taiko individualius mokinių pažinimo metodus (stebėjimas, pokalbis, diagnostinis testas, kūrybinis darbas);

52.12. įrašas „atleista“ įrašomas, jeigu mokinys yra atleistas pagal gydytojo rekomendaciją ir mokyklos vadovo įsakymą, įrašas „neatestuota“, – jeigu mokinio pasiekimai nėra įvertinti, arba praleidęs 2/3+1 pamoka per trimestrą ir neatsiskaitęs už individualaus ugdymo plano privalomojo dalyko mokslo programą ar programos dalį (trimestro kursą);

52.13. specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“;

52.14. mokomųjų dalykų, modulio žinios ir gebėjimai vertinami pažymiu ar įrašu „įskaityta“ arba „neįskaityta“, ar kitu būdu (įskaita, kaupiamuoju balu ir kt.), jie įskaitomi į atitinkamo dalyko programos pasiekimų įvertinimą:

|  |  |  |
| --- | --- | --- |
| Eil. Nr. | Dalyko pavadinimas | Vertinimas |
| 1. | Dorinis ugdymas (tikyba, etika) | Įskaityta/neįskaityta |
| 2. | Žmogaus sauga | Įskaityta/neįskaityta |
| 3. | Kūno kultūra | Pažymiu |
| 4. | Dailė | Pažymiu |
| 5. | Muzika | Pažymiu |
| 6. | Bendroji geografija | Pažymiu |
| 8. | Informacinės technologijos | Pažymiu |
| 9. | Pilietiškumo pagrindai 10 kl. | Pažymiu |
| 10. | Technologijos | Pažymiu |
| 11. | ,,Skaičių pasaulyje“ (modulis) | Įskaityta/neįskaityta |

52.15. kontrolinis darbas skiriamas baigiant didesnę temą. Jis turi trukti ne trumpiau 30 min. Apie kontrolinį darbą mokiniams pranešama ne vėliau kaip prieš savaitę. Kontrolinio darbo užduotys sudaromos laikantis eiliškumo: nuo lengvesnių užduočių einama prie sunkesnių, kad kiekvienas mokinys galėtų atlikti nors kelias paprastesnes užduotis ir gauti atitinkamą įvertinimą;

52.16. savarankiškas darbas gali trukti 15 – 45 min. Mokiniai gali naudotis mokytojo nurodytomis mokymo priemonėmis. Savarankiško darbo tikslas – sužinoti, kaip mokinys geba pritaikyti įgytas žinias individualiai atlikdamas užduotis;

52.17. kontroliniai ir kiti atsiskaitomieji darbai vertinami pažymiais vadovaujantis aptartais kriterijais;

52.18. negali būti atliekamas daugiau kaip vienas kontrolinis darbas per dieną;

52.19. mokinys, dėl ligos ar kitos pateisinamos priežasties neatvykęs į kontrolinį darbą, turi teisę mokytojo nuožiūra atsiskaityti iki kito kontrolinio patikrinimo.

53. Vertindami mokinių pasiekimus mokytojai objektyviai vertina mokinio daromą pažangą ir pastangas.

54. Apie mokinių mokymosi pasiekimus mokinių tėvai (globėjai, rūpintojai) informuojami 2019 m. birželio 07 d. mokytojų tarybos posėdyje (prot. Nr. PT-3 ) susitarta tvarka (19 priedas).

55. Dėl būdų ir galimybių mokinių, jų tėvų (globėjų, rūpintojų) pageidavimu peržiūrėti gautus pasiekimų įvertinimus susitarta 2019 m. birželio 07 d. mokytojų tarybos posėdyje (prot. Nr. PT-3) (20 priedas).

**SEPTINTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

56. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Lietuvos Respublikos švietimo ir mokslo ministro 2012 m. kovo 29 d. įsakymo Nr. V- 554 redakcija).

57. Įvertinus 2018-2019 mokslo metų mokinių neformaliojo švietimo veiklą bei iš mokinių, mokinių tėvų apklausos gavus pageidavimus numatyta neformaliojo vaikų švietimo veiklą organizuoti pagal mokinių poreikius ir MDC galimybes juos tenkinti. Sudarytos galimybes kiekvienam mokiniui pasirinkti lietuvių kalbos, prevencinės, meninės, kūrybinės, sportinės krypties būrelius.

58. Vadovaujantis finansinių galimybių principu, neformaliojo ugdymo valandų skaičius nustatomas, atsižvelgiant į turimas mokinio krepšelio lėšas, mokinių skaičių, galimybes. Neformaliajam ugdymui skiriama 4 valandos (pradinis ugdymas), 6 valandos (pagrindinis ugdymas) (16 priedas).

59. Neformaliojo švietimo organizavimo vietą (ne tik MDC, bet ir už jos ribų) mokytojai numato programose, atsižvelgdami į veiklų pobūdį, finansines galimybes, mokinių poreikius ir galimybes (kabinetas, sporto salė, stadionas, informacinių technologijų kabinetas, kitos mokyklos ar institucijos teritorija ir pan.).

60. Neformaliojo vaikų švietimo grupėse, mokyklos tarybos nutarimu, turi būti ne mažiau kaip 5mokiniai (suderinta su mokyklos taryba 2019 m. rugpjūčio 28 d., protokolas Nr.2).

61. Neformaliojo vaikų švietimo veikla fiksuojama TAMO dienyne.

62. Neformaliojo vaikų švietimo užsiėmimai vyksta pagal sudarytą ir direktoriaus patvirtintą užsiėmimų tvarkaraštį.

63. Neformaliajam vaikų švietimui skirtos valandos mokslo metų eigoje gali būti koreguojamos atsižvelgus į susidariusią situaciją (mokiniams nelankant, nutraukiamas būrelis, o vietoje jo (arba esant galimybei) skiriamas naujas pagal mokinių poreikius).

64. Neformaliojo vaikų švietimo programose dalyvaujančius mokinius mokykla žymi Mokinių registre.

**AŠTUNTASIS SKIRSNIS**

**DALYKŲ MOKYMO INTENSYVINIMAS**

65. Intensyvinamos dalykų pamokos ir per dieną dalykui mokyti skirta dvi viena po kitos vykstančios pamokos: lietuvių kalbos 10 kl. technologijų 5/6, 7 kl.

66. Pamokų tvarkaraštis laikinai koreguojamas ir pamokos intensyvinamos pagal darbo apimtį, kai vedamos integruotos pamokos ir pan.

**DEVINTASIS SKIRSNIS**

**UGDYMO DIFERENCIJAVIMAS**

67. Diferencijuotu ugdymu atsižvelgiama į mokinio turimą patirtį, motyvaciją, interesus, siekius, gebėjimus, mokymosi stilių, pasiekimų lygius, nes mokiniui pagal tai pritaikomi mokymosi

uždaviniai ir užduotys, ugdymo turinys, metodai, mokymo(si) priemonės, mokymosi tempas, mokymosi aplinka ir gali būti skiriamas nevienodai mokymosi laiko:

67.1. diferencijuoto ugdymo tikslas – sudaryti sąlygas kiekvienam mokiniui sėkmingiau siekti individualios pažangos. Juo taip pat kompensuojami brendimo, mokymosi tempo netolygumai, atsirandantys vertikaliojo skirstymo klasėmis pagal mokinių amžių sistemoje.

68. Diferencijuotas ugdymas taikomas kiekvienoje pamokoje parenkant mokymo(si) metodus, mokymo(si) priemones, užduotis bei kitas veiklas. Ugdymo turinys diferencijuojamas:

68.1**.** mokiniui individualiai:

68.1.1 pritaikant mokiniui mokymosi uždavinius ir užduotis, ugdymo turinį, metodus, mokymo(si) priemones, tempą ir skiriamą laiką dalykų pamokose, skirtose mokinio poreikiams tenkinti;

68.2. mokinių grupei:

68.2.1. pasiekimų skirtumams mažinti, gabumams plėtoti, pritaikant įvairias mokymosi strategijas;

68.2.2. tam tikroms veikloms atlikti (projektiniai, tiriamieji mokinių darbai, darbo grupės), sudarant mišrias arba panašių polinkių, interesų mokinių grupes;

68.2.3. neformaliojo ugdymo valandas:

68.2.3.1. 1-4 klasėse meniniams, socialiniams – prevenciniams gebėjimams lavinti (16 priedas);

68.2.3.2. 5-10 klasėse lietuvių kalbos, meniniams, sportiniams, gebėjimams lavinti (16 priedas);

68.3. neformaliojo ugdymo užsiėmimus 1-5 klasių mokiniai rinkosi su tėvų pritarimu, o 6-10 klasių mokiniai rinkosi patys;

68.4. kultūrinių, pažintinių dienų organizavimą, kai sudaromos mišrios grupės iš skirtingų 1-4, 5-10 klasių mokinių, atsižvelgiant į panašius mokinių polinkius, interesus ir amžiaus grupes tam tikroms veikloms atlikti;

68.5. mokykla analizuoja, kaip ugdymo procese įgyvendinamos skaitymo strategijos, diferencijavimas, individualizavimas, įsivertinimas, kokį poveikį jis daro pasiekimams ir pažangai. Priima sprendimus dėl tolesnės kiekvieno mokinio pažangos. Priimant sprendimus, atsižvelgiama į mokinio mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus.

**DEŠIMTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

69. Mokiniui, besimokančiam pagal pagrindinio ugdymo programą, individualus ugdymo(si) planas sudaromas ir įgyvendinamas siekiant individualizuoti ugdymą, padedant mokiniui planuoti, kaip pagal savo išgales pasiekti aukštesnių ugdymo(si) pasiekimų, padedant įveikti mokymosi sunkumus, ugdyti mokinio asmeninę atsakomybę už mokymąsi, įgyti reikiamas kompetencijas, gebėjimą įgyvendinti išsikeltus tikslus. Mokinių individualus ugdymo planas sudaromas:

69.1. mokiniams, kurie mokosi pagal individualizuotas programas;

69.2. ugdymo spragų likvidavimo planas (11 priedas);

69.3. mokiniams, kuriems skirtas mokymas namuose.

70. Atsižvelgiant į Molėtų rajono švietimo pagalbos tarnybos pažymas, sudaromas specialiųjų ugdymosi poreikių mokinių sąrašas (12 priedas):

70.1. 12 priedo sąraše specialiųjų poreikių mokiniai mokosi pagal bendrojo ugdymo programas (taikant būdus ir metodus) ir pagal pritaikytas, individualizuotas bendrojo ugdymo programas.

71. Mokinio individualus ugdymo planas sudaromas individualaus ugdymo plano sudarymo tvarka (13 priedas), bendradarbiaujant mokytojams, mokiniams, mokinių tėvams (globėjams, rūpintojams), mokyklos vadovams, vaiko gerovės komisijai.

**VIENUOLIKTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

72. Mokinių tėvų (globėjų, rūpintojų) ir mokyklos bendradarbiavimo procesas reglamentuotas Tėvų informavimo ir bendradarbiavimo tvarkos apraše(19 priedas).

**DVYLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

73. Mokykla, atvykus asmeniui, baigusiam užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):

73.1. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

73.2. pripažįsta mokinio mokymosi pasiekimus (pagal pateiktus dokumentus, jeigu nėra dokumentų, – pagal pokalbio metu su tėvais, pačiu mokiniu surinktus duomenis) ir numato atvykusio mokytis asmens tolesnio mokymosi perspektyvą, kurios tikslas – veiksmingai reaguoti į atvykusių mokytis asmenų poreikius ir, bendradarbiaujant su jų tėvais (globėjais ir rūpintojais) ar teisėtais atstovais, sudaryti mokiniams galimybes sklandžiai integruotis į Lietuvos švietimo sistemą;

73.3. mokykla išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos;

73.4. informuoja valstybinės mokyklos (biudžetinės įstaigos) savininko teises ir pareigas įgyvendinančią instituciją, savivaldybės mokyklos (biudžetinės įstaigos) savivaldybės vykdomąją instituciją ar jos įgaliotą asmenį;

73.5. kartu su mokinio tėvais (globėjais ir rūpintojais) numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą laiko dalį intensyviai mokytis lietuvių kalbos;

73.6. numato apytikrę adaptacinio laikotarpio trukmę, mokyklos teikiamos pagalbos formas ir būdus, mokyklos, mokinio ir mokinio tėvų (globėjų ir rūpintojų) įsipareigojimus. Adaptaciniu laikotarpiu stebima mokinių individuali pažanga ir jų pasiekimai nevertinami pažymiais. Užsitęsus mokinio adaptacijai ar iškilus sunkumų, susijusių su adaptacija, į adaptacijos procesų valdymą įtraukiama mokyklos vaiko gerovės komisija;

73.7. sudaro mokinio mokymosi individualų planą, kuriame gali būti numatytas ir pamokų skaičiaus perskirstymas tarp dalykų, numatytų Bendrųjų ugdymo planų 77, 93 punktuose, pavyzdžiui, sudarant galimybę kurį laiką nesimokyti kai kurių dalykų ar jų dalies, bet nepažeidžiant mokinio mokymosi poreikių;

73.8.organizuoja mokytojų konsultacijas, individualias veiklas ugdymo programų skirtumams likviduoti;

73.9. paskiria asmenį, pasitelkia mokinius savanorius, galinčius padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis;

73.10. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais);

73.11. numato atvykusio mokinio individualios pažangos stebėjimą per adaptacinį laikotarpį švietimo pagalbos poreikio ar poreikio tam tikrą dalį laiko intensyviai mokytis lietuvių kalbos;

73.12. nuolat bendradarbiauja su mokinio tėvais (globėjais ir rūpintojais) ar teisėtais mokinio atstovais ir teikia informaciją apie mokinio mokymąsi, daromą pažangą;

73.13. siūlo neformaliojo vaikų švietimo veiklas, konsultuoja dėl jų pasirinkimo;

74. Jeigu mokinys nemoka ar menkai moka lietuvių kalbą, mokykla gali organizuoti:

74.1. lietuvių kalbos mokymąsi intensyviu būdu ( grupėse ar kitomis formomis), kartu užtikrindama, kad kitus dalykus (pavyzdžiui, menus, gamtos mokslus ir kt.) jis mokytųsi kartu su bendraamžiais;

74.2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus;

74.3. mokinio mokymąsi kartu su kitais bendraamžiais paskirtoje klasėje, teikiant reikiamą švietimo ir mokymosi pagalbą;

74.4. mokymąsi kitu mokyklos siūlomu būdu, suderintu su mokinio tėvais (globėjais ir rūpintojais).

**TRYLIKTASIS PENKIOLIKTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

75. MDC tarybos 2019-08-28 posėdžio Nr.2 nutarimu mokinių skaičius laikinojoje grupėje – 5, į grupes dalijamos:

75.1. stiprinti ir gilintis į dalyką organizuojant modulius: matematika ,,Skaičių pasaulyje“ 5 kl.

**KETURIOLIKTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

76. VadovaujantisMokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 2019 m. birželio 07 d. mokytojų tarybos posėdžio (prot. Nr. PT-3) nutarimu jungiamos 1- 2 klasės (1 kompl., 5 mokiniai) ir 3-4 klasės (1 kompl., 6 mokiniai). Įgyvendinant pagrindinio ugdymo programą, atsižvelgiant į turimas mokinio krepšelio lėšas, jungiamos 5 -6 klasės (1 kompl., 10 mokinių) ir 7-8 klasės (1 kompl., 10 mokinių).

77. Atsižvelgiant į Bendrojo ugdymo plano 27 punkte numatytą minimalų skiriamų pamokų skaičių, klasės kontaktinių valandų skaičius per mokslo metus jungtinėms klasėms skiriamas, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“;

77.1.ugdymo turinio organizavimas nurodomas lentelėje (punktas 92 ir 100). Stebima ir po I pusmečio analizuojama jungtinėse klasėse mokinių daroma pažanga:

77.2. jungtinei klasei, kurioje mokosi 1-2 klasių mokiniai, skiriama 21 pamoka (jungtinių), 3-4 kl. mokiniams – 22 (jungtinės), 5–6 klasių mokiniams skiriamos 24/23 pamokos (jungtinės), 7/8 kl. mokiniams-24/23 jungtinės pamokos.Iš jų kiekvienam jungtinės klasės komplektui skiriamos po 2 neformaliojo vaikų švietimo valandos.

**PENKIOLIKTASIS SKIRSNIS**

**MOKYMO NAMIE ORGANIZAVIMAS**

78. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

79. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

80. Savarankišku mokymo proceso organizavimo būdu namie mokomam mokiniui 1-3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti, 4 klasėse – 11 ugdymo valandų, 5–6 klasėse skiriama 444 pamokos per mokslo metus, per savaitę – 12, 7-8 klasėse – 481 pamoka per mokslo metus, per savaitę – 13, 9-10 klasėse –555 pamokos per mokslo metus, per savaitę – 15.

81. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokinio pasiekimams gerinti.

**II SKYRIUS**

**1. IKIMOKYKLINIS - PRIEŠMOKYKLINIS UGDYMAS**

82. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 (Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674 redakcija, dėl švietimo ir mokslo ministro 2013 m. lapkričio 21 d. įsakymo Nr. V-1106 „Dėl priešmokyklinio ugdymo tvarkos aprašo patvirtinimo“ pakeitimo 2018 m. vasario 5 d. Nr. V-100).

83. Priešmokyklinis ugdymas organizuojamas pagal Bendrąją priešmokyklinio ugdymo ir ugdymosi programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. Nr. V-779.

84. Priešmokyklinio ugdymo grupė jungiama su ikimokykline ugdymo grupe. Vykdomos priešmokyklinės ir ikimokyklinės ugdymo programos.

85. Ikimokyklinės – priešmokyklinės ugdymo programos ugdymo turinys planuojamas 35 savaitėms (175 mokymosi dienos).

**2. PRADINIO UGDYMO PROGRAMOS ĮGYVENDINIMAS**

86. 2019–2020 mokslo metais 1-4 klasėse pradinio ugdymo programa įgyvendinama vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (Lietuvos respublikosšvietimo ir mokslo ministro 2008 m. rugpjūčio 26 d. įsakymo Nr. Įsak- 2433 „Dėl pradinio ir pagrindinio ugdymo bendrųjų programų patvirtinimo“ pakeitimo2016 m. sausio 25 d. Nr. V-46), bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2015 m. spalio 28 d.  Nr.  V-1101 „Dėl Mokymosi formų ir mokymo organizavimo tvarkos aprašo patvirtinimo“

87. Pradinio ugdymo turinys, remiantis Bendrosiomis programomis ir numatomais pasiekimais, planuojamas 35 savaitėms (175 mokymosi dienų).

88. MDC pasirengia ugdymo planą visai pradinio ugdymo programai įgyvendinti neviršydamas Bendruose  ugdymo planuose programai skiriamų pamokų (valandų) skaičiaus per savaitę.

89. Laikantis tęstinumo principo, pradinėse klasėse mokoma iš naujų lietuvių kalbos vadovėlių iš serijos „Taip“, matematika ,,Skaičių šalis“, ,,Taip“ (I kl,) pasaulio pažinimas ,, ,,Raktas“, muzika ,,Lakštutė“.

90. **Ugdymo sritys:**

90.1. Dorinis ugdymas: tėvai (globėjai) parenka mokiniui vieną iš dorinio ugdymo dalykų: etiką arba tikybą. Šiais mokslo metais pasirinkta tikyba (vienas 4 kl. mokinys-etika);

90.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

90.2. Kalbinis ugdymas: siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir raštingumą).

90.3. Pirmosios užsienio kalbos mokymas : užsienio kalba (anglų kalba) dėstoma 2,3,4 klasėse. 2 klasėje skiriama 2 ugdymo valandos per savaitę. Jungtiniam komplektui (3-4 kl.) skiriamos 2 bendros pamokos.

90.4. Socialinis ir gamtamokslinis ugdymas: gamtamoksliniams gebėjimams ugdytis skiriama 1/2 pasaulio pažinimo dalyko skirto ugdymo laiko, organizuojant ugdymą natūralioje gamtinėje aplinkoje, atliekant nesudėtingus bandymus klasėje. Socialiniams gebėjimams ugdytis skiriama 1/4 pasaulio pažinimo dalyko skirto ugdymo laiko, ugdymo procesą organizuojant kitose socialinės, kultūrinės aplinkos pažinimui palankiose aplinkose (seniūnijoje, miestelio bendruomenės renginiuose, kultūros renginiuose ir pan.).

90.5. Matematinis ugdymas: organizuojant matematinį ugdymą vadovaujamasi Bendrąja matematikos dalyko programa, atsižvelgiama į 2019 m. NMPP 2 kl. ir 4 kl. rezultatus.

90.6. Kūno kultūra: kūno kultūrai 1,3,4, klasėse skiriama po 3 pamokas per savaitę, 2 klasėje kūno kultūrai skiriama 2 pamokos per savaitę ir sudarytos sąlygos mokiniams lankyti sporto būrelį. Specialiosios medicininės fizinio pajėgumo grupės mokiniai dalyvauja pamokose su pagrindine grupe, pratimai ir krūvis jiems skiriami pagal gydytojo rekomendacijas.

90.7. Integruojamųjų ir prevencinių ugdymo programų įgyvendinimas. Į ugdymo turinį integruojama (žiūr. 8-10 p.)

90.8. Informacinės komunikacinės technologijos ugdymo procese naudojamos kaip ugdymo priemonė.

91. Ikimokyklinio ir priešmokylinio ugdymo turinys pildomas į dienyną, pradinio ugdymo turinys pildomas į dienyną/el. dienyną TAMO.

92. Dalykai ir jiems skiriamų pamokų skaičius per savaitę pradinio ugdymo bendrajai programai įgyvendinti:

|  |  |  |  |  |  |  |  |
| --- | --- | --- | --- | --- | --- | --- | --- |
| Dalykai | 1 kl. | 1 / 2 kl. | 2 kl | 3 kl | 3 / 4 kl. | 4 kl. | **Pradinio ugdymo programa (1-4 klasės)** |
| Dorinis ugdymas(tikyba, etika) | - | 1 | - |  | 1 |  | 2 |
| Kalbos: |  |  |  |  |  |  |  |
| Lietuvių k.(gimtoji) | - | 7 | 1 | 1 | 6 | 1 | 16 |
| Užsienio k.(anglų) | - | - | 2 | - | 2 | - | 4 |
| Matematika | 1 | 4 | - | 1 | 4 | - | 10 |
| Pasaulio pažinimas | - | 2 | - | - | 2 | - | 4 |
| Dailė ir technologijos | - | 2 | - | - | 2 | - | 4 |
| Muzika | - | 2 | - | - | 2 | - | 4 |
| Kūno kultūra | - | 3 | - | - | 3 | - | 5 |
| Minimalus privalomų pamokų skaičius mokiniui | 1  **22** | **21** | 3  **24** | 2  **24** | **22** | 1  **23** | **50**  92 |
| Neformaliojo švietimo valandos |  | 2 |  |  | 2 |  | **4** |

**III SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMAS**

93. MDC, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą. Mokiniui gali būti sudaromos sąlygos rinktis dalykų modulius pagal polinkius ir gebėjimus, vadovaujantis Mokymosi krypčių pasirinkimo galimybių didinimo 14–19 metų mokiniams modelio aprašu, patvirtintu Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK-715 „Dėl Mokymosi krypčių pasirinkimo galimybių didinimo 14–19 metų mokiniams modelio aprašo patvirtinimo“.

94. Pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, panaudojamos mokymo(si) pasiekimams gerinti:

94.1. valandos, skirtos mokinių ugdymo(si) poreikiams tenkinti (moduliui) , skiriamos matematikai mokyti:

94.1.1. 5 klasėje 1 valanda (antras pusmetis), skirta matematikos įgūdžių lavinimui, padedant siekti Bendrosios programos tikslų;

95. MDC, vykdydama pagrindinio ugdymo programą ir formuodama mokyklos ugdymo turinį, užtikrina pagrindinio ugdymo bendrosioms programoms įgyvendinti minimalų skiriamų pamokų skaičių per savaitę, nustatytą 2019 – 2020 m.m. Bendrųjų ugdymo planų 77 punkte.

96. Pradedantiesiems mokytis pagal pagrindinio ugdymo programą 5 klasės mokiniams ir naujai atvykusiems mokiniams, skiriamas vieno mėnesio adaptacinis laikotarpis. Adaptaciniu laikotarpiu mokinių pažanga ir pasiekimai pažymiais nevertinami.

97. Mokykla, įgyvendindama pagrindinio ugdymo programos ugdymo turinį, gali:

iki 10 procentų didinti ar mažinti (perskirstyti) dalykui mokyti skiriamų pamokų skaičių. Perskirstyti dalykams skiriamas pamokas galima tarp keleto dalykų ar tarp visų;

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

98. Ugdymo sričių įgyvendinimas.

98.1. Dorinis ugdymas:

98.1.1. tėvai (globėjai, rūpintojai) mokiniui iki 14 metų parinko, o nuo 14 metų mokiniai patys rinkosi tėvų (globėjų, rūpintojų) pritarimu.

98.2. Kalbos:

98.2.1. mokiniams, kurie nepasiekia lietuvių kalbos bendrojoje programoje numatyto patenkinamo lygio, sudaromos sąlygos išlyginti mokymosi spragas (skirti konsultacijas, siūlyti mokymąsi laikinojoje (mobiliojoje) grupėje ir kt.);

98.2.2. MDC sudaro sąlygas, kad mokiniai per visų dalykų pamokas tobulintų aukštesnius skaitymo, rašymo, kalbėjimo ir skaičiavimo gebėjimus;

98.2.3. apsvarstyti ir priimti bendri kalbos ugdymo reikalavimai MDC ir patvirtinti direktoriaus įsakymu 2014-06-17 Nr.V-117 (23 priedas).

98.3. Užsienio kalbos:

98.3.1. užsienio kalbos toliau mokomasi kaip pirmosios užsienio kalbos 5 klasėje;

98.3.2. pirmosios užsienio kalbos bendroji programa 5–6 klasėse orientuota į A2, o 7–10 klasėse –į B1 kalbos mokėjimo lygį pagal Bendruosius Europos kalbų metmenis;

98.3.3. užsienio kalbos mokoma pagal kalbos mokėjimo lygį, kuris nustatomas, naudojantis Europos kalbų aplanku ir savarankiškai mokytojo pasirinktais kalbų mokėjimo lygio nustatymo testais. A2 lygio nustatymo testas pateikiamas baigiant 6 klasę. Užsienio kalbos siekiamas mokymosi lygis nurodomas elektroniniame dienyne;

98.3.4. 10 klasėje organizuojamas užsienio kalbų pasiekimų patikrinimas naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą „KELTAS“);

98.3.4.1. tėvai (globėjai, rūpintojai) 6 klasės mokiniams iki 14 metų parinko antrąją užsienio (rusų) kalbą;

98.3.4.2. antrosios užsienio kalbos bendroji programa 6 klasėse orientuota į A1, o 7–10 klasėse –į A2 kalbos mokėjimo lygį pagal Bendruosius Europos kalbų metmenis;

98.3.4.3. iki vidurinio ugdymo programos vykdymo pradžios mokinys nekeičia pradėtą mokytis užsienio kalbą;

98.3.4.4. mokiniui, atvykusiam iš kitos mokyklos, pageidaujant tęsti pradėtos užsienio kalbos mokymąsi:

98.3.4.4.1. sudaromos sąlygos užsienio kalbos mokytis švietimo ir mokslo ministro nustatytomis mokymosi formomis ir mokymo proceso organizavimo būdais;

98.3.4.4.2. užsienio kalbas keisti iki vidurinio ugdymo programos pradžios galima tik tuo atveju, jei mokinys yra atvykęs iš užsienio mokyklos ar kitos mokyklos ir mokykla dėl objektyvių priežasčių negali sudaryti mokiniui galimybės tęsti jo pradėtos kalbos mokymosi ir yra gavusi tėvų (globėjų, rūpintojų) pritarimą raštu. Mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

98.3.4.4.2.1. vienerius mokslo metus jam skiriama 1 papildoma užsienio kalbos pamoka per savaitę;

98.3.4.4.2.1. mokyklos vaiko gerovės komisijos ar pedagoginės psichologinės tarnybos siūlymu, atsižvelgiant į tėvų prašymą raštu, mokiniai, turintys specialiųjų ugdymosi poreikių, gali nesimokyti ar pradėti vėliau mokytis vienos užsienio kalbos.

98.4. Matematika:

98.4.1. mokinių matematikos mokymosi motyvacijai skatinti naudojamasi problemų sprendimu bendradarbiaujant, finansinio raštingumo pavyzdinėmis užduotimis, Nacionalinio egzaminų centro kasmet rengiamomis matematinio-gamtamokslinio raštingumo konkurso užduotimis, tarptautinių mokinių pasiekimų tyrimų leidiniais ir publikacijomis;

98.4.2. nuolat stebimi mokinių matematikos pasiekimai ir, remiantis duomenimis (pavyzdžiui, nacionalinių mokinių pasiekimų patikrinimų rezultatais), numatoma pagalba mokiniams (užduotis ir metodus spragoms įveikti), kurių mokymosi pasiekimai žemi;

98.4.3. tobulinant aukštesnius skaitymo, rašymo, kalbėjimo ir skaičiavimo gebėjimus,

skiriama laiko uždavinių tekstų analizei, jų vizualizacijai, užrašymui matematiniais simboliais;

98.4.4. ugdant gabius matematikai mokinius, naudojamasi nacionalinių olimpiadų, konkurso „Kengūra“ užduotimis (ir sprendimų rekomendacijomis) ir kitais šaltiniais, skatinami mokiniai dalyvauti olimpiadose, konkursuose.

98.5. Informacinės technologijos:

98.5.1. informacinių technologijų pradedama mokyti 5 – oje klasėje;

98.5.2. 7–8 klasėse skiriamos 37 dalyko pamokos per dvejus metus;

98.5.3. pirmą pusmetį informacinių technologijų pamokas skirti bendrosios programos kursui 7 kl., o antrą pusmetį 8 klasėje;

98.5.4. 10 klasės informacinių technologijų kursą sudaro programavimo pradmenys.

98.6. Socialiniai mokslai:

98.6.1. per socialinio ugdymo dalykų pamokas mokymasis grindžiamas tiriamojo pobūdžio metodais, diskusijomis, bendradarbiavimu savarankiškai atliekamu darbu ir informacinėmis komunikacinėmis technologijomis;

98.6.2. siekiant gerinti gimtojo krašto (pavyzdžiui, rajono savivaldybės, gyvenvietės ir kt.) ir Lietuvos valstybės pažinimą, atsižvelgiant į esamas galimybes, dalis istorijos ir geografijos pamokų organizuojama netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudojamasi virtualiosiomis mokymosi aplinkomis;

98.6.3. mokykla, formuodama ugdymo turinį 10 klasės mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria 20 procentų dalykui skirtų pamokų laiko per mokslo metus;

98.6.4. laisvės kovų istorijai mokyti skiriama 18 pamokų, integruojant temas į istorijos, lietuvių kalbos ir pilietiškumo pagrindų pamokas;

98.6.5. 2019 m. birželio 07 d. mokytojų tarybos posėdyje (prot.Nr.PT-3) priimtas sprendimas istorijos 5-6 klasėse turinį išdėstyti pradedant dėstyti nuo Lietuvos istorijos epizodų**.**

98.7. Gamtos mokslai:

98.7.1. Gamtos mokslų mokymasis grindžiamas realiais arba virtualiais gamtamoksliniais gamtos reiškinių, procesų, objektų tyrimais. Gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir komandinis darbas.;

98.7.2. Eksperimentiniams ir praktiniams įgūdžiams ugdyti skiriama ne mažiau kaip 10–15 dalykui skirtų pamokų per mokslo metus. Trumpam eksperimentui skiriama dalis pamokos. Daromas tvarkaraščio pakeitimas ir dvi gamtos mokslų pamokas organizuojamos viena po kitos, sudarant galimybes atlikti ilgiau trunkančius eksperimentinius darbus ar projektus.

98.8. Meninis ugdymas:

98.8.1.meninio ugdymo srities dalykus sudaro privalomieji dailės ir muzikos dalykai;

98.8.2 . kiti meninio ugdymo srities dalykai (šokis, dainos) integruojami į neformaliojo ugdymo programas.

98.9. Technologijos:

98.9.1. 10 klasėje mokytojo ir mokinių susitarimo pagrindu pasirinkta programa “Konstrukcinės medžiagos“.

98.10. Fizinis ugdymas:

98.10.1. 5 ir 6 klasėje, privalomos 3 fizinio ugdymo pamokos per savaitę, per mokslo metus – 111 pamokų;

98.10.2. sudarytos sąlygos kiekvienam mokiniui rinktis jo pomėgius atitinkančią neformaliojo švietimo programą, skirtą fizinio aktyvumo veikloms (pavyzdžiui krepšinio, choreografijos, šokio ir pan.). Mokykla organizuoja mokinių, lankančių šias programas, apskaitą;

98.10.3. MDC mokiniams, atleistiems nuo kūno kultūros pamokų laikinai dėl ligos, siūlo kitą veiklą (pvz., stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.);

98.10.4. atsiradus specialiosios medicininės fizinio pajėgumo grupės mokinių, sudaroma galimybė rinktis fizinį aktyvumą:

98.10.4.1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

98.10.4.2. tėvų (globėjų, rūpintojų) pageidavimu mokiniai gali lankyti sveikatos grupes ne mokykloje.

98.11. Žmogaus sauga:

98.11.1. žmogaus saugos ugdymas pagrindinio ugdymo programoje organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 (Žin., 2012, Nr. 89-4668)“;

98.11.2. žmogaus saugos mokymas įskaitomas į minimalų mokiniams privalomų pamokų skaičių. Viena pamoka per savaitę (I pusmetis) skiriama 5/6, 7/8 kl.

99. Neformaliajam ugdymui skiriama 6 valandos. (16 priedas).

100. Pagrindinio ugdymo programai įgyvendinti tarifikuojamų pamokų skaičius (grupine mokymosi forma ir kasdieniu mokymo proceso organizavimo būdu) per savaitę:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klasė  Ugdymo sritys ir  dalykai | **5 kl.** | **5/6 kl.** | **6 kl.** | **7 kl.** | **7/8** | **8 kl.** | **Pagr. ugd**  **progr.**  **1-oji dalis**  **(5-8 kl.)** | **Pagrindinio ugdymo programos 2-oji dalis**  **(10 kl.)** | **Pagrind. ugdymo progr.**  **(5-10 kl.)** |
| **10 kl.** |
| **Dorinis ugdymas** (tikyba arba etika) | - | 1 | - | - | 1 | - | **2** | 1 | **3** |
| **Kalbos:** |  |  |  |  |  |  |  |  |  |
| Lietuvių kalba (gimtoji) | 1 | 4 | 1 | 1 | 4 | 1 | **12** | 5 | **17** |
| Užsienio kalba (1-oji)anglų | - | 3 | - | - | 3 | - | **6** | 3 | **9** |
| Užsienio kalba (2-oji) rusų | - | - | 2 | - | 2 | - | **4** | 2 | **6** |
| **Matematika ir informacinės technologijos** |  |  |  |  |  |  |  |  |  |
| Matematika | 1 | 3 | 1 | 1 | 3 | 1 | **10** | 4 | **14** |
| Informacinės technologijos | - | 1 | - | 1/0  0,5 |  | 0/1  0,5 | **2** | 1 | **3** |
| **Gamtamokslinis ugdymas** |  |  |  |  |  |  |  |  |  |
| Gamta ir žmogus | - | 2 | - | - | - | - | **2** | - | **2** |
| Biologija | - | - | - | 1 | 1 | - | **2** | 1 | **3** |
| Chemija | - | - | - | - | - | 2 | **2** | 2 | **4** |
| Fizika | - | - | - | - | 1 | 1 | **2** | 2 | **4** |
| **Socialinis ugdymas:** |  |  |  |  |  |  |  |  |  |
| Istorija | - | 2 | - | - | 2 | - | **4** | 2 | **6** |
| Pilietiškumo pagrindai | - |  | - | - | - | - | - | 2 | **2** |
| Geografija | - | - | 2 | - | 2 | - | **4** | 1 | **5** |
| **Meninis ugdymas** |  |  |  |  |  |  |  |  |  |
| Dailė | - | 1 | - | - | 1 | - | **2** | 1 | **3** |
| Muzika | - | 1 | - | - | 1 | - | **2** | 1 | **3** |
| **Technologijos, kūno kultūra, žmogaus sauga** |  |  |  |  |  |  |  |  |  |
| Technologijos | - | 2 | - | 2 | - | 1 | **5** | 1 | **6** |
| Kūno kultūra | - | 3 | - | - | 2 | - | **5** | 2 | **7** |
| Žmogaus sauga | - | 1/0  (0,5) | - | - | 1/0  (0,5) | - | **1** | - | **1** |
| **Moduliai** |  |  |  |  |  |  |  |  |  |
| Matematika ,,Skaičių pasaulyje“ | 0/1  (0,5) |  |  |  |  |  | **0,5** |  | **0,5** |
| **Minimalus privalomų pamokų skaičius mokiniui** | 2/3  **26** | 24/23 | 6  **30/29** | 6/5  **30/28** | 24/23 | 6/7  **30** | 67,5 | **31** | **98,5** |
| Neformaliojo ugdymo valandos | - | 2 | - | - | 2 | - | **4** | 2 | **6** |

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

101. MDC sudaro sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą ir būtiną švietimo pagalbą.

102. Mokykla mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“ ir atsižvelgia į 2019 m. birželio 07 d. mokytojų tarybos posėdyje (prot. Nr.3 ) priimtus susitarimus:

102.1. kad mokiniai ugdomi mokyklos bendrojo ugdymo klasėje;

102.2. dėl bendrojo ugdymo (bendrųjų ugdymo programų (taikant specialiuosius mokymo būdus ir metodus), pritaikytų, bendrųjų ir individualizuotų programų rengimo formos (priedai 6,7,8).

102.3. specialiųjų ugdymosi poreikių turintiems mokiniams, atsižvelgiant į mokinio sveikatos sutrikimus ir mokyklos vaiko gerovės komisijos rekomendacijas, gali būti trumpinama pamokų trukmė 5 minutėmis, o sutaupytas laikas skiriamas mokinių veiklai keisti, pertraukoms organizuoti.

103. Specialiųjų poreikių mokiniams  visi ugdymo plano keitimai, susiję su atleidimu nuo dalykų mokymosi, tvirtinami mokyklos direktoriaus įsakymu.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

104. Individualus ugdymo planas rengiamas:

104.1. atsižvelgiant į mokinio specialiuosius ugdymosi poreikius, Molėtų rajono švietimo pagalbos tarnybos rekomendacijas, ugdymo programą, ugdymo formą ir mokymo organizavimo būdą;

104.2. kai mokiniui pagal švietimo pagalbos tarnybos ir mokyklos vaiko gerovės komisijos rekomendacijas tam tikru laikotarpiu reikia intensyvios švietimo pagalbos.

105.Mokiniams, turintiems kalbėjimo ir kalbos sutrikimą, mokykla skiria:

105.1. individualioms pratyboms (logopedo pagalba) po 1 ugdymo valandą kiekvienam mokiniui per savaitę specialiųjų pamokų tarčiai ir kalbai lavinti.

106. Pagrindinio ugdymo individualizuota programa rengiama, atsižvelgiant į mokinio galias ir gebėjimus, Molėtų rajono švietimo pagalbos tarnybos rekomendacijas:

106.1.mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis 2019-2020 m.m. mokyklos ugdymo plano 100 punkte nustatytu dalykų programoms įgyvendinti skiriamų savaitinių pamokų skaičiumi;

106.2. technologijų dalyko gali būti siūloma tik viena technologijų programa arba technologijų kryptis.

106.3. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti.

107.  Mokiniui, kuris mokosi pagal pritaikytą bendrojo ugdymo programą, individualus ugdymo planas sudaromas vadovaujantis mokyklos ugdymo plano 100 punkte dalykų programai įgyvendinti nurodomų savaitinių pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas.

108. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, vaiko gerovės komisijos narių, logopedo, Molėtų rajono švietimo pagalbos tarnybos rekomendacijas.

109. Bendrosios, pritaikytos ir individualizuotos ugdymo programos rašomos pusmečiui.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,** **PAŽANGOS IR PASIEKIMŲ VERTINIMAS**

110. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 23 punkto nuostatomis.

111. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

112. Dėl mokinio, kuris mokosi pagal individualizuotą pagrindinio ugdymo programą arba Socialinių įgūdžių ugdymo programą, mokymosi pasiekimų vertinimo (būdų, periodiškumo) ir įforminimo susitariama mokykloje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi mokykla (vertinimo įrašai „įskaityta“, „neįskaityta“, aprašai, pažymiai ir kt.).

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS**

**TEIKIMAS**

113.Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama Molėtų rajono švietimo pagalbos tarnybos ir mokyklos vaiko gerovės komisijos rekomendacijas.

114. Specialioji pedagoginė pagalba teikiama:

114.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

114.2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;

114.3. mokykloje nėra reikiamos kvalifikacijos specialiųjų pedagogų, galinčių teikti ugdymą ir švietimo pagalbą regos, klausos, įvairiapusių raidos (autizmo), elgesio ir (ar) emocijų sutrikimų turinčiam mokiniui, kuriam rekomenduota papildoma specialioji pedagoginė pagalba, jam sudaromos sąlygos šias paslaugas gauti specialiosios paskirties įstaigoje, specialiojo ugdymo centruose.

114.4.Specialioji pagalba teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

115. Mokiniui, turinčiam vidutinių ir didelių specialiųjų ugdymosi poreikių, psichologinė ir specialioji pagalba esant reikalui teikiama Molėtų rajono švietimo pagalbos tarnybos.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

116. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos, Molėtų rajono švietimo pagalbos tarnybos ir gydytojų rekomendacijas sudariusi individualų ugdymo planą mokymosi namie laikotarpiui.

117. Mokiniui, kuris mokosi pagal pritaikytą bendrojo ugdymo programą, mokyti namie mokykla skiria pamokų vadovaudamasi Bendrųjų ugdymo planų 56–60 ir 77, 93 punktais, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms;

118. Mokinio, kuris mokosi pagal individualizuotą pagrindinio ugdymo programą, mokymas namie organizuojamas vadovaujantis Bendrųjų ugdymo planų 56–60 punktais. Mokyti namie skiriamos ne mažiau kaip 296 valandos per metus:

118.1. iki 74 pamokų per metus galima skirti specialiosioms pamokoms ar specialiosioms pratyboms;

119. Mokiniui, turinčiam vidutinį, žymų ir labai žymų intelekto sutrikimą, pagal Pradinio ugdymo individualizuotą programą, skiriant 280 pamokų per metus (8 per savaitę), iš jų ne mažiau kaip 35 pamokas per metus (1 per savaitę) galima skirti specialiosioms pamokoms ar specialiajai pedagoginei pagalbai teikti.

**ŠEŠTASIS SKIRSNIS**

**UGDYMO PLANO ANALIZĖ IR VERTINIMAS**

120. Ugdymo plano įgyvendinimo aptarimas organizuojamas mokytojų taryboje pasibaigus mokslo metams.

121. Atliekamas tyrimas, gauti duomenys panaudojami vertinimui:

121.1. mokinių ugdymosi poreikių tenkinimas (vykdo metodinė taryba);

121.2. IKT kaip ugdymo proceso priemonių panaudojimas;

121.3. komunikacinių kompetencijų ugdymas ;

121.4. metodinėse grupėse išsiaiškinti ugdymo programų įgyvendinimo stipriąsias ir silpnąsias puses.

122. Ugdymo plano analizę ir vertinimą vykdo metodinė taryba, teikia siūlymus bei rekomendacijas kitų mokslo metų ugdymo planui parengti.

PRITARTA

Joniškio mokyklos-daugiafunkcio centro

mokyklos tarybos 2019 m. rugpjūčio 28 d. protokolas Nr.2.

SUDERINTA

Molėtų rajono savivaldybės administracijos Kultūros ir švietimo skyriaus vedėjo pavaduotojo kultūrai Gintauto Matkevičiaus, vykdančio skyriaus vedėjo pareigas, įsakymu

2019–08 –30 d. Nr. V – 20